महिलारि बिथांआ राज्यो राजाफोरनि गेजेराव बुंथिदोंदि, काजलगांव आव गोदानै बड’लेन्ड आलासि जिरायसालिनि न’खौ बीटीसी पिडाब्लिउडि बिफान्नि गासै 1.5 कौटी रां बाहायनानै G+1 बिलदिं लुनाय जादों, जाय आलासि न’आव गासै मोन 6 उन्दुग्रा खथा, मोन 1 डाइनिं रुम (ओंखाम संग्रा आरो जाग्रा) आरो मोन 1 खन्फारेन्स नब्लां दं, बेफोरजों लोगोसे गोदान आलासि न’आव मोन्नै VIP थाग्रा खथाफोर दं, जाय खथायाव बीटीसी खुंथायनि गाहाय (BTC chief) आरो बीटीसी डिपुटी  गाहाय (BTC Deputy Chief)  बिथांमोनहा थानो हागोन। केटारिं, न’ नेग्रा आरो न’ फोसाबग्राफोरनि थाखाय बीटीसी खुंथाया जायगा खालामनानै होनो आखायाव लादों होन्ना खौरां मोनबावनाय जायो।